Kevad läheneb ülehelikiirusel. Brüsselist tulnud ettepanek, kas ma ei tahaks seal kontserti anda, on jõudnud sinnamaale, et ärevile on aetud nii  bänd kui ka partnerid - kui juba muusikud kohale tulevad, tasuks kohalike eestlaste ette astuda ka Luxembourgis ja Bonn-Kölni piirkonnas. Peaaegu nagu Tour d'Europe :) Ja kuna ma ei saa seda kõike omal kulul korraldada, siis on vaja siia-sinna taotlusi kribida. See omakorda eeldab logistilist ja ajalist planeerimist, transa-, tehnika jm kulude kokkulöömist, läbirääkimisi kontserdipaikadega jne.